Սա չափազանց կարևոր գործընթաց է, որը նպաստավոր պայմաններ կստեղծի հանրությանը ճգնաժամից դուրս բերելու համար: Խոսքը ապաքաղաքական ճգնաժամի մասին է, որը հանգեցրել է գաղափարական ամորֆության ու ունայնության: Մարդիկ սոցիալական ու քաղաքական նախընտրությունների փոխարեն հայտնվում են փրկիչների տենդագին որոնումների մեջ, քաղաքական գործիչների մեջ ֆավորիտներ են գտնում արտքին հմայքի, պոպուլիզմի, բարեգործության և չգողանալու հանգամանքներով պայմանավորված: Այս արատավոր պրակտիկային ինչ-որ մի օր պետք է վերջ տրվի և հեղափոխությունը կարող է լուրջ ազդակ հանդիսանալ դրա մեկնարկի համար: